  Наталья Тетерина Ижкар вӧзысь Пирог шур вамен мынон-ветлонэз ар пумозь усьтозы. Со сярысь ивортодэтъя «Удмуртия» агентстволы Федерал автомобиль сюресъёсъя «Прикамье» управленилэн пресс-службаяз веразы. «Та дыре подрядчик сюреслэн вылызъя шекъёсты тупатэ. Ужъёс ӝогатыса нуисько. Пирог шур вамен выж вылтӥ мынон-ветлон ар пумозь усьтэмын луоз», — шуиз «Прикамье» управленилэн пресс-секретарез Евгений Кузнецов. Пусъём, тупатъян ужъёс дыръя выж вамен одӥг чуретӥ гинэ ветлон радъязы но светофор пуктӥзы. Тодэ вайытом,  2018-тӥ арын Удмуртиысь федерал сюрес вылын укмыс выжъёсты выльдыны чакламын. Федерал коньдэт та ужлы 322 миллион манет висъяз. Тегъёс: Авто Ижкар Удмуртия сюресъёс  